text: Hofgaard og Jespersen vóru tá sum nú kjarnan í Revival.
text: #000005
text: Suðuroyarbólkurin Revival fekk heiðurin at spæla síðst á Tungmálmi ’93. Í 1993 var Revival betri umtóktir enn nakrantíð, spæliskraín við kendum rokk- og tungmálmsløgum rakti tíðarandan og Revival spældi tí á hópin av konsertum, umframt til dans kring alt landið. Eitt nú blástu teir áskoðarar um koll á Futta á Ferð konsertunum veturin 92/93.
text: #000006
text: Í mars 1993 skipaði FUT fyri konsertini Tungmálmur ’93. Ein konsert við teimum bestu málms- og harðrokk bólkunum í Føroyum. Tungmálmur ’93 tók tráin upp eftir eftir Tungmálmi ’92, ið nakrir av harðaru føroysku bólkunum tóku stig til í 1992. Fyrsta árið vóru tað eg og Torkil Olsen, ið vóru høvuðsfyriskiparar, men av tí, at tiltakið ikki bar seg fyrsta árið, og tí eg var farin upp í nevndina á Føroya Undirhaldstónleikarafelag, FUT, so valdu vit at lata FUT yvirtaka tiltakið, ið hesaferð varð hildið í Ítróttarhøllini á Hálsi.
text: #000008